FI
18.7.2023
Euroopan unionin virallinen lehti
C 253/29
— ”Asparago verde di Canino”, jota seuraa lyhenne IPG (SMM) tai merkintä ”Indicazione Geografica Protetta” (suojattu maantieteellinen merkintä) — yksittäisen ja/tai yhdistykseen kuuluvan tuottajan ja/tai pakkaajan nimi tai toiminimi ja osoite tai toimipaikka.
Nimiin, toiminimiin tai yksityisiin tuotemerkkeihin viittaavat merkinnät ovat sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan.
Merkintä ”Indicazione Geografica Protetta” (suojattu maantieteellinen merkintä) voidaan toistaa myös muissa kohdissa pakkausta tai etikettiä, myös lyhenteenä ”I.G.P.”.
Muiden kuin nimenomaisesti mainittujen luonnehdintojen lisääminen on kielletty.
Logo
4.
Maantieteellisen alueen tarkka rajaus SMM-merkinnällä varustetun Asparago verde di Canino -parsan tuotantoalue sijaitsee seuraavien kuntien hallinnollisella alueella: Canino, Cellere, Montalto di Castro, Tarquinia, Tuscania, Tessennano ja Arlena di Castro.
5.
Yhteys maantieteelliseen alkuperään Asparago verde di Canino -nimityksen rekisteröintihakemus perustuu sekä tuotteen maineeseen että sen erityislaatuun, johon kuuluvat parsan kiiltävän vihreä väri, koostumus ja maku sekä se, ettei tuotteessa ole syötäväksi kelpaamattomia osia, mistä tuote on myös saanut lisäluonnehdinnan mangiatutto (sellaisenaan syötävä).
Parsa sisältää runsaasti kivennäisaineita, kuten magnesiumia ja rautaa.
Asparago Verde di Canino -parsan tyypillinen kiiltävän vihreä väri johtuu alueen erityisistä maaperä- ja ilmastoolosuhteista.
Alueen vulkaanisessa maaperässä on runsaasta kivennäisaineita, kuten kaliumia sekä etenkin rautaa ja magnesiumia, jotka tuovat parsaan näkyvän ja sille tyypillisen värin.
Parsa on saanut lisäluonnehdinnan mangiatutto (sellaisenaan syötävä), koska versot ovat hienosyisiä ja ne leikataan maanpinnan yläpuolelta.
Käytännöllä varmistetaan, ettei versoon tule mukaan sen valkoisinta tyviosaa, joka on kuitumainen ja kova eikä sovellu kulutukseen.
Tämän agronomisen ja teknisen erityispiirteen ansiosta kuluttaja voi käyttää parsan kokonaisuudessaan ja parsaan liitetään luonnehdinta mangiatutto (sellaisenaan syötävä).
Kasvin geneettisten ominaisuuksien lisäksi parsan ominaisuuksien kehittymiseen vaikuttavat suotuisat viljely-, maaperä- ja ilmasto-olosuhteet sekä paikallisten viljelijöiden 4 kohdassa tarkoitetulla maantieteellisellä alueella käyttämät viljelymenetelmät.
Etenkin maaperän vaikutus on merkittävä, sillä viljelyalueen maaperän ominaisuudet soveltuvat hyvin parsan viljelyyn.
Alueen maaperä on pääasiassa hiuemaata tai hiekkapitoista savimultaa.
Alla on lähinnä kalkkipitoisia pengermiä ja vulkaanisia kerrostumia, joiden kemiallinen viljavuus on hyvä, mikä edistää SMMmerkinnällä varustettujen Asparago verde di Canino -versojen kasvua.
Hydrologisten ominaisuuksiensa vuoksi maaperä ei vety sadekausina.
Maaperässä on paitsi runsaasti kalsiumia ja kaliumia myös erityisen paljon rautaa ja magnesiumia.
Rauta- ja magnesiumpitoisuus onkin yksi SMM-merkinnällä varustetun Asparago verde di Canino parsan laadullisista ominaisuuksista.
Maantieteellisen alueen ilmasto-olosuhteissa syntynyt mikroilmasto, johon vaikuttaa myös meren suhteellinen läheisyys, on erityisen suotuisa tämän puutarhatuotteen viljelyyn.
Talven ja kevään leutojen lämpötilojen ansiosta taimet heräävät varhain ja alkavat tuottaa korjuuseen soveltuvia versoja yleensä jo tammikuun alussa.